Foto: YeRA/UPG Ukraina prezidenti Pyotr Poroshenkoning CBS’ga bergan intervyusida ma’lum qilishicha, mamlakat sharqidagi jangovar harakatlar ishtirokchilarining deyarli yarmi Rossiya fuqarolari sanaladi. Poroshenkoning so‘zlariga ko‘ra, Kiyev «turli davrlarda ularning soni 10 mingdan 2,5 mingga qadar bo‘lganiga oid isbotlangan raqamlarga ega». Uning bildirishicha, Ukraina sharqida Rossiyadan kelgan 50 mingga yaqin ko‘ngillilar ham bor. Eslatib o‘tamiz, avvalroq Ukraina IIV rahbari Arsen Avakov Rossiya Ukraina sharqida «yangi lazer qurolidan» foydalanayotgani haqida ma’lum qilgandi.